Ramzes_II
Ratovi s Hetitima
Odnosi s Hetitima na egipatskoj granici u Siriji bili su daleko od prijateljskih u prvoj polovini Ramsesove vladavine. U vremenu Setia I Egipat je zadržao uticaj nad južnim dijelom Sirije, dok su Hetiti držali sjeverni dio s osloncem na veliki grad Qadesh. U četvrtoj godini Ramsesove vladavine ovdje je izbila pobuna i novi je kralj bio forsiran mobilizirati svoju vojsku. Skupio je oko 20 000 ljudi u 4 divizije po 5000 ratnika. Imale su imena po bogovima Amon, Re, Ptah i Seth. Slijedeći put velikog prethodnika i oca, Setia I, Ramses se u rani svibanj našao u blizini Qadesha. S tako velikom vojskom te pratećom prtljagom i sljedbenicima koji su u pravilu pratili vojske u ono doba, napredovanje je bilo sporo i preko širokog područja. Tad su egipćani zarobili dva izviđaca hetitske vojske i dobili obavijest da je glavnina jos daleko. Ramses je samouvjereno krenuo naprijed i ulogorio se zapadno od Qadesha. No, imao je sa sobom samo jednu diviziju, Amun. Njegova samouvjerenost brzo je splasnula kad je jedna patrola uhvatila još dva izviđaca hetitske vojske. Oni su pod torturom priznali da su dva prethodna izviđaca bili namjeran mamac za Egipćane, a hetitska je glavnina zapravo bila u zasjedi s druge strane Qadesha! Hetitski kralj, Muwatallis, skupio je čak i veću vojsku od Egipatske. Sastojala se od dva dijela i svaki je imao po 18-19000 ljudi plus 2500 bojnih kočija. Bila je to golema sila i odmah je napala diviziju Re, koja je bila na putu da se pridruži Ramsesovu logoru. Egipatske snage nisu izdržale taj silni udar i hetitske bojne kočije se probijaju u novonapravljeni egipatski kamp. Zavladala je totalna konfuzija i Ramses II se našao izoliran s malom grupom svojih gardista. Ipak, brzo se pribrao i osobno poveo svoje ljude da se suprotstave napadu. Poslije žestoke borbe bio je spašen uništenja, ili jos gore, zarobljavanja, zahvaljujući svojoj elitnoj gardi koja je izabrala različit put od glavnine nadolazeće egipatske vojske. Garda je dojurila brzo i napala Hetite s krila, što ih je uzdrmalo. Njihov kralj Muwatallis tad je povukao svoje snage i noć se spustila na bojno polje, koje je Ramses II sad okupirao. Slijedeći dan sad ujedinjene egipatske snage kreću u napad, ali rezultat je bio neriješen.Tad je stigla mirovna ponuda od Muwatallisa. Ramses II, tad mlad a i bez dvojbe pamteći da njegov otac Seti I nije mogao držati Qadesh, pristaje. Egipatska je vojska odmarširala u Egipat i status quo je ostao. Bombastični izvještaji o bitki i osobnoj hrabrosti Ramsesa II vođenog Amonovom rukom ostali su po zidovima hramova u Karnaku, Luxoru (3 verzije), u Ramasseumu (dvaput), u Abydosu i Abu Simbelu. Također su ostali mnogi zapisi o bitki i na papirusu. Slijedećih godina opet su organizirani ratni pohodi protiv Hetita, ali je s vremenom Ramses II shvatio da neće moći držati sjeverne djelove Sirije, kao što ni jako Hetitsko kraljevstvo nije moglo držati južne.Što se Hetita tiče oni su imali unutrašnje probleme a i na istoku je rasla nova prijetnja, Assyria. Novi je Hetitski kralj Hattusilis III shvatio da više nije vrijeme za dugogodišnje igranje mačke i miša s Egiptom. Zato je predložio mirovni dogovor i on je sklopljen s Egipćanima u 21.-oj godini vladavine Ramsesa II. Mirovni je dogovor također preživio zapisan na zidovima Karnaka i Ramasseuma (posmrtni hram Ramsesa II). Međutim igrom sudbine isti je dogovor pronađen i prilikom iskapanja u Hattusasu, hetitskom glavnom gradu. Dva se izvora ne slažu, jer hetitski izvori tvrde da je mir ponudio Ramesses II !